Komisijos reglamentas (EEB) Nr. 639/91,
1991 m. kovo 14 d.
nutraukiantis tam tikrų tekstilės produktų, kurių kilmės šalys Tailandas, Pakistanas ir Kinija, apmokestinimą muitais, kuriems galioja Tarybos reglamento (EEB) Nr. 3897/89 didžiausios leistinos preferencinių įvežimo muitų ribos, ir panaikinantis Reglamentus (EEB) Nr. 3891/90 ir (EEB) Nr. 3892/90
EUROPOS BENDRIJŲ KOMISIJA,
atsižvelgdama Europos ekonominės bendrijos steigimo sutartį,
atsižvelgdama į 1989 m. gruodžio 18 d. Tarybos reglamentą (EEB) Nr. 3897/89 dėl bendrų tarifų preferencijų taikymo 1990 metais besivystančių šalių kilmės tekstilės produktams [1] su pakeitimais, padarytais Reglamentu (EEB) Nr. 3211/89 [2], ypač į jo 12 straipsnio trečią dalį,
kadangi, remiantis Reglamento (EEB) Nr. 3897/89 1 ir 10 straipsniais, leidžiama nutraukti muitų mokėjimą didžiausių leistinų preferencinių įvežimo muitų ribose iki I priedo 8 skiltyje atskiroms prekių rūšims nustatytų kiekių; kadangi minėto reglamento 12 straipsnio trečioje dalyje numatyta, kad Komisija gali ir po 1990 m. gruodžio 31 d. imtis priemonių sustabdyti muitų mokėjimą tam tikrų preferencinių įvežimo muitų ribose, jei šios ribos buvo peržengtos, ypač dėl taisymų, darytų faktiškai įvežant prekes preferencinių įvežimo muitų galiojimo laikotarpiu,
kadangi 28 kategorijos produktams (eilės Nr. 40.0280), kurių kilmės šalys Tailandas ir Pakistanas, ir 97 kategorijos produktams (eilės Nr. 40.0970), kurių kilmės šalis Kinija, šis kiekis - atitinkamai 104000 vienetų arba keturios tonos; kadangi 1991 m. sausio 1 d. priskaičiuota suma 1990 metų preferencinių įvežimo muitų laikotarpiu viršijo atitinkamų įvežimo muitų ribas,
kadangi pageidautina numatyti priemones, nutraukiančias kiekių, kurie apmokestinami muitu, nustatymą 28 kategorijos produktams, kurių kilmės šalys Tailandas ir Pakistanas, ir 97 kategorijos produktams, kurių kilmės šalis Kinija,
kadangi 1990 m. gruodžio 21 d. Komisijos reglamentas (EEB) Nr. 3891/90, vėl įvedantis 28 kategorijos produktų (eilės Nr. 40.0280), kurių kilmės šalys Tailandas ir Pakistanas, apmokestinimą muitais, kuriems galioja Tarybos reglamento (EEB) Nr. 3897/89 didžiausios leistinos preferencinių įvežimo muitų ribos [3], ir 1990 m. gruodžio 21 d. Tarybos reglamentas (EEB) Nr. 3892/90, vėl įvedantis 97 kategorijos produktų (eilės Nr. 40.0970), kurių kilmės šalis Kinija, apmokestinimą muitais, kuriems galioja Tarybos reglamento (EEB) Nr. 3897/89 didžiausios leistinos preferencinių įvežimo muitų ribos [4], buvo paskelbti pavėluotai, dėl to prarado paskirtį ir turėtų būti panaikinti,
PRIĖMĖ ŠĮ REGLAMENTĄ:
1 straipsnis
Toliau lentelėje pateiktų atitinkamų žinomos kilmės produktų kiekiai, kurie apmokestinami muitu, remiantis Tarybos reglamentu (EEB) Nr. 3897/89, nebegalioja nuo 1991 m. sausio 1d.
Eilės Nr. | Kategorija (vienetas) | KN kodas | Aprašymas | Kilmė |
40.0280 | 28 (1000 vienetų) | 6103411061034190610342106103429061034310610343906103491061034991 | Vilnonės, medvilninės arba dirbtinio pluošto trikotažinės arba nertinės trumpikės, kelnės, kombinezonai ir šortai (išskyrus skirtus maudymuisi) | Tailandas Pakistanas |
6104611061046190610462106104629061046310610463906104691061046991 |
40.0970 | 97 (tonos) | 5608111156081119560811915608119956081911560819195608193156081939560819915608199956089000 | Tinklai, rišti iš virvių, virvelių arba lynų, ir gatavi žvejybos tinklai, pagaminti iš siūlų, virvelių, virvių arba lynų | Kinija |
2 straipsnis
Reglamentai (EEB) Nr. 3891/90 ir (EEB) Nr. 3892/90 panaikinami.
3 straipsnis
Šis reglamentas įsigalioja trečią dieną nuo jo paskelbimo Europos Bendrijų oficialiajame leidinyje.
Šis reglamentas taikomas nuo 1991 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. kovo 14 d.